सिके राउतकै कुरा गर्दा उनलाई रिहा गर भनेर मैले सत्तामा रहेका मानिसले सुनेर त्यसो गर्लान् भनेर भनेकै हैन । तिनलाई यथार्थमा यी सब कुरासित उत्रो सरोकार पनि छैन, कुन अपराधी छुटाउन कहाँको प्रहरी अधिकारीलाई आदेश दिने, कुन सरकारी संस्था डुबाएर जम्मा पारेको लुटको धन कसरी बाँड्ने र नडुबिसकेका संस्था डुबाएर पार्टीलाई धनी बनाउन कहाँ कसलाई नियुक्त गर्ने भन्ने कुरामा तिनको ध्यान केन्द्रित छ ।
